Az eTwinning Szlovák Szolgáltató Pontja **szakmai továbbképző** és partnerkereső szemináriumot szervez **2018. április 26-28. között.**

A találkozóra olyan **általános- és** **középiskolában tanító sajátos nevelési igényű diákokkal foglalkozó pedagógusok** jelentkezését várjuk, akiknek **angol**nyelvtudása (min. társalgási szint) lehetővé teszi a találkozón való **aktív részvételt**(eTwinning program megismerése, szakmai műhelymunka).

A műhelymunkák során a résztvevők megismerkednek az eTwinningben rejlő lehetőségekkel, kapcsolatokat építhetnek kollégákkal, innovatív tanítási módszereket ismerhetnek meg, hasznos IKT és web2.0-s eszközöket próbálhatnak ki, és természetesen leendő projektpartnerüket is megtalálhatják.

Az utazást az eTwinning Magyarországi Szolgáltató Pontja (Oktatási Hivatal) szervezi és a részvétel költségeit (szállás, ellátás, kiutazás) teljes egészében állja. *A nyertes pályázókkal az Oktatási Hivatal megállapodást köt*.

**A találkozóra olyan eTwinningben kezdő kollégák jelentkezését várjuk elsősorban, akik korábban nem vettek még részt hasonló találkozón. Egy köznevelési intézményből egy pedagógus részvételét tudjuk biztosítani a programon.**

Jelentkezni angol nyelvű szakmai önéletrajzzal és egy rövid angol nyelvű projektötlettel\* (max. fél oldal) e-mailben lehet az etwinning@oh.gov.hu címen **2018. március 12-én 9 óráig.**

A projektötlet elkészítéséhez az [eTwinning](https://www.etwinning.net/hu/pub/projects.cfm) portálon a Projekt Galéria és Projektminták nyújtanak segítséget.

Sikeres pályázatírást és jó munkát kívánunk!